Politieke aktivisme | riviersonderend
Stephen Colbert het 'n manier om regsgesinde, konserwatiewe Amerika verkeerd op te vryf. Die resep is doodeenvoudig: word een van hulle. Min dinge kan waansin uitwys, soos om jouself met die opponent te vereenselwig. Wys aspekte uit wat die opponent verswyg, of aksentueer teenstrydighede. Vertel mense wat hulle dink, en almal weet hulle dink, maar nie hardop sê nie.
'n Goeie voorbeeld is Dinesh D'Souza. Dinesh beweer in sy boek dat liberales wat aborsioniste, gays en ateïste insluit, verantwoordelik is vir die terreur wat Amerika getref het. In die inleiding tot sy boek, The enemy at home: the cultural left and its responsibility for 9/11, skryf hy:
Hier looi Colbert vir Dinesh D'Souza oor sy nuwe boek, deur met hom saam te stem.
NOTA: Die video is verwyder van Youtube af. So jammer.
Absoluut briljant. Hierdie styl van politieke aktivisme is natuurlik 'n kuns, nie vir enige persoon beskore nie. Dit het sy eie reëls. Dit kommunikeer die boodskap duidelik met die kyker of die leser.
As 'n persoon hierin faal, kan dit maklik manipulerend en gemeen raak.
Ns. As jy nie naby aan 40 gekry het in hierdie opname nie, is ek bevrees, jy is deel van die probleem.
Nss. 'n Onstellende feit: uitgewers het nie 'n probleem om sulke kak te publiseer nie, want dit is kontroversieël en gaan dus boeke verkoop. Goeie navorsing se moer.